ลักษณะการประกอบธุรกิจ

บริษัท อุตสาหกรรม อีเล็คโทรนิคส์ จำกัด (มหาชน) ปัจจุบันเป็นผู้ออกแบบ
ผลิตและจำหน่ายอุปกณ์สารกึ่งตัวนำ อย่างครบวงจร โดยเป็นผู้ผลิตและจำหน่าย แผ่นซิลิคอนเวเฟอร์
ซึ่งเป็นวัตถุดิบที่สำคัญในการผลิต Diodes รวมทั้งเป็นผู้ออกแบบ ผลิต และจำหน่าย Diodes และ
Transistors ซึ่งเป็นอุปกรณ์พื้นฐานที่สำคัญในวงจรอิเล็กทรอนิกส์

ลูกค้ารายสำคัญของบริษัทประกอบด้วย : 1) บริษัทที่เป็นผู้ผลิตและเป็นเจ้าของยี่ห้อสินค้า
(Original Brand Name Producer), 2)
บริษัทรับจ้างผลิตหรือประกอบให้กับผู้ผลิตเครื่องใช้ไฟฟ้าและอุปกรณ์อิเล็กทรอนิกส์ในอุตสาหกรรมต่าง
ๆ (OEM), 3) บริษัทที่จำหน่ายอุปกรณ์สารกึ่งตัวนำ (Trading Firm) และ 4)
บริษัทที่เป็นผู้ผลิตชิ้นส่วนและอุปกรณ์สารกึ่งตัวนำ (OCM )

ลักษณะการจำหน่าย

ในปี 2553 บริษัทมีการจำหน่ายผ่านตัวแทนจำหน่ายในต่างประเทศคิดเป็นร้อยละ 73.06
และจำหน่ายโดยตรงให้กับลูกค้าทั่วไป ประมาณร้อยละ 26.94

การตลาดและความสามารถในการแข่งขัน

1.  EIC เป็น บริษัทที่มีความเชี่ยวชาญในการผลิตไดโอด มามากกว่า 20 ปี ตั้งแต่บริษัทก่อตั้งในปี
    2527

2.  EIC เป็น บริษัทที่มีประสบการณ์ในการผลิต ไดโอด ตั้งแต่การออกแบบผลิตภัณฑ์ ตลอดจนการ
    Assembly เพื่อให้ได้ผลิตภัณฑ์ที่มีคุณสมบัติค่าไฟฟ้าตามที่ลูกค้าต้องการ

3.  EIC มีนโยบายเน้นคุณภาพของผลิตภัณฑ์โดยการควบคุมคุณภาพที่เข้มงวดดังนี้

    -   การควบคุมคุณภาพจะครอบคลุมทั้งในส่วนของพนักงานทุกคนที่ต้องมีความรับผิดชอบในคุณภาพของผลิตภัณฑ์(HuMan);การตรวจสอบคุณภาพของเครื่องจักร(Machine);
        ความเข้มงวดในการรับรองคุณภาพวัตถุดิบที่ใช้ในการผลิต บริษัทฯ
        จะเลือกใช้เฉพาะวัตถุดิบเกรด A (Grade A Materials);

  และการพัฒนากระบวนการผลิตในทุกขั้นตอน (Method)

-   สินค้าของบริษัทฯทุกชิ้นจะสามารถตรวจสอบกลับไปในแต่ละขั้นตอนได้ว่าพนักงานคนใดเป็นผู้ผลิต

-   บริษัทฯ ยังมีการทดสอบ High Reliability ทุก Lot
    เพื่อสร้างความมั่นใจว่าสินค้ามีอายุการใช้งานที่ยาวนาน

-   บริษัทฯ นำระบบ AQL.01 มาใช้ในการตรวจสอบสินค้าก่อนส่งมอบให้กับลูกค้า ซึ่งหมายถึง
    ถ้ามีสินค้า Out of Specification เพียง 1 ชิ้น ก็จะถูก reject
    เพื่อนำไปตรวจวิเคราะห์ใหม่อีกครั้ง

4.  บริษัทฯ มีนโยบายเน้นความหลากหลายของสินค้า
    เพื่อตอบสนองความต้องการของลูกค้าโดยไม่ต้องแยกการสั่งซื้อไปสั่งซื้อสินค้าจากที่อื่น
    และสามารถออกแบบเป็นพิเศษตามความต้องการของลูกค้า โดยปัจจุบันบริษัทมีสินค้ามากกว่า
    14,000 Part Numbers หรือมากกว่า 50Packages

5.  บริษัทฯเน้นคุณภาพสินค้าโดยมีการตรวจสอบคุณสมบัติค่าไฟฟ้า แบบ High Reliability
    เพื่อให้ได้คุณภาพสูงสุดและไม่มีการเสียในการใช้งาน

6.  บริษัทฯ มีสถานะการเงินที่มั่นคง

7.  บริษัทฯ เป็นผู้ผลิต ไดโอด ครบวงจร โดยตั้งแต่ ปี 2549 เป็นต้นมาที่บริษัทฯ
    ได้ขยายธุรกิจไปสู่อุตสาหกรรมต้นน้ำ เป็นผู้ผลิต Wafer และ Chips ซึ่งใช้เป็นวัตถุดิบ
    เองนั้น การผลิต Wafer และ Chip เอง ช่วยให้บริษัทฯ
    สามารถออกแบบผลิตภัณฑ์ได้หลากหลาย สามารถควบคุมคุณภาพของสินค้าได้อย่างมีประสิทธิภาพ
    โดยการใช้ Glass Passivated Processed Chip
    เป็นวัตถุดิบในการผลิตซึ่งเพิ่มประสิทธิภาพการใช้งานให้คงทนมากขึ้น

ประวัติความเป็นมาและพัฒนาการของบริษัท

ปี 2527 นายศราวุธ จินต์วุฒิ ก่อตั้งบริษัท อุตสาหกรรม อีเล็คโทรนิคส์ (ยูเอสเอ) จำกัด
ด้วยทุนจดทะเบียน 103 ล้านบาท มีโรงงานแห่งแรกตั้งอยู่ในเขตส่งออกเขต 1
นิคมอุตสาหกรรมลาดกระบังในปี 2527 เริ่มต้นธุรกิจโดยการซื้อขาย ทรานซิสเตอร์
(Transistor)

ปี 2533 ก่อสร้างโรงงานเพื่อผลิตอุปกรณ์สารกึ่งตัวนำ ประเภทไดโอด (Diode)

ปี 2539 เพิ่มทุนจดทะเบียนและทุนชำระแล้วเป็น 300 ล้านบาท

ปี 2540-2543 ได้รับมาตรฐาน ISO 9001 และ ISO14001 จากบริษัท SGS Yarsley
International Certificational Services ประเทศอังกฤษ

ปี 2545 เพิ่มผลิตภัณฑ์ใหม่ คือ Glass Diodes และ SMD (Surface Mounted Devices)
และได้รับการส่งเสริมการลงทุนจาก BOI

ปี 2546 ดำเนินการแปรสภาพบริษัทเป็นบริษัทมหาชน เปลี่ยนชื่อเป็น บริษัท อุตสาหกรรม
อีเล็คโทรนิคส์ จำกัด (มหาชน) เพิ่มทุนจดทะเบียนและทุนชำระแล้วเป็น 400 ล้านบาท
นำบริษัทเข้าจดทะเบียนในตลาดหลักทรัพย์แห่งประเทศไทย และเริ่มซื้อขายหลักทรัพย์เมื่อวันที่ 22
ธันวาคม 2546 ในหมวดชิ้นส่วนอีเล็คโทรนิคส์ ใช้ชื่อในการซื้อขายหลักทรัพย์ว่า “EIC”

ปี 2549 ขยายธุรกิจเป็นผู้ผลิตและจำหน่ายแผ่นซิลิคอนเวเฟอร์(Silicon Wafer) ทั้งชนิด Open
Junction และ Glass Passivated Processed (GPP)

ปี 2550 ได้รับการรับรองมาตรฐาน ISO/TS 16949 จากบริษัท SGS Yarsley
International Certificational Services ประเทศอังกฤษ